Konfekten Grains

Malt (maltet korn), korn og, gud forby, ris og mais, kan brukes til å brygge øl.

Målet er å bryte ned stivelsen i kornet til gjærbart sukker gjennom Mesking, som igjen blir laget om til alkohol og CO2 av gjæren. I tillegg til å bidra med råvarer til alkoholproduksjonen i ølet, vil også malt og korn bidra med munnfølelse, farge (EBC) og smak.

Malt deles ofte inn i Basemalt, som er det maltet som stiller med mest av sukkeret og lite smak, og Spesialmalt som bidrar mer med smak, farge og munnfølelse. Basemalt utgjør som oftest 80-100% av maltet i en oppskrift.

Eksempler på Basemalt er: Pale Ale Malt, Pilsner Malt, Vienna Malt, Munich Malt med fler.

Eksempler på Spesialmalt er: Caramel Malt, Acidulated Malt, Black Malt, Chocolate Malt med fler.

Videre kan man tilsette annet i ølet. Umaltet korn tilfører forskjellige egenskaper til det ferdige produktet.

Torrified Wheat, puffet hvete, gir f.eks. ølet bedre skumfasthet og konsistens. Flaket bygg gir bedre munnfølelse og fyldighet, typisk i Irsk Dry Stout.

Ellers har vi også Risskall som ikke tilfører ølet noe som helst, men gjør silingen av mesken (Sparge) lettere før kok. Spesielt viktig om du bruker mye hvete, rug eller umaltede kornsorter.